recursal/SuperWikiNEXT-32B huggingface dataset:
**Edmodo** oli yhdysvaltalainen maailmanlaajuisesti toimiva koulutussovellus. Se oli saatavilla verkkoselaimelle, Androidille ja iOS:lle. Maailmanlaajuisesti sen Similarweb-sijoitus kesäkuussa 2022 oli 3524. mutta esim. Meksikossa, jossa sivusto on huomattavasti suositumpi, sen sija oli 455. Edmodolla oli vuoden 2017 yli 76 miljoonaa käyttäjää.

Kiinalainen ohjelmistoalan holding-yhtiö Netdragon Websoft (HKSE: 0777; kotipaikka Fujian, Kiina) osti keväällä 2018 Edmodon osaksi opetusalan tuotetarjontaansa. Edmodo oli 101Lab- ja Homework-ohjelmistojen ohella ohjalmistokonsernin keskeisiä tuotteita konsernin laajentaessa painotustaan pelialalta kohti maailmanlaajuista digitaalisen oppimisen tarjontaa. Vuonna 2019 julkaistun, Youtubessa julkaistun yritysvideonsa mukaan Netdragon Websoft -konserniin kuului tuolloin yli 100 tytäryritystä ja yli 6 000 työntekijää. Konsernin koulutusohjelmia oli hyödynnetty yli 1,3 miljoonassa koululuokassa ja niitä käytti yli 100 miljoonaa koululaista. Vuonna 2020, koronapandemian aikana julkaistun tiedon mukaan Edmodolla olisi maailmanlaajuisesti yli 125 miljoonaa käyttäjää. Esittelyvideon mukaan Netdragon Websoft kannattaa ja edistää Kiinan kauppa- ja ulkopoliittista Vyö ja tie -hanketta myös digitaalisen koulutusratkaisujen välityksellä Euraasiassa ja Afrikassa, esimerkiksi Venäjällä, Kazakstanissa, Intiassa, Egyptissä, Keniassa ja Nigeriassa.

Vuonna 2017 Edmodo joutui tietomurron kohteeksi ja siltä varastettiin noin 78 miljoonan käyttäjän tiedot. 

Edmodo suljettiin syyskuussa 2022.

Lähteet
-------

1. ↑  edmodo.com *similarweb.com*. Viitattu 27.6.2022. (englanniksi)
2. ↑  About Edmodo *Edmodo*. Viitattu 2.3.2017. (englanniksi)[vanhentunut linkki]
3. ↑  NetDragon Signs Agreement to Acquire Edmodo to Create the Largest Global Learning Community *prometheanworld.com*.  8.4.2018. Viitattu 7.9.2021. (englanniksi)
4. ↑  Edmodo *crunchbase.com*. Viitattu 6.9.2021. (englanniksi)
5. 1 2 3  NetDragon Websoft, Inc. history, profile and corporate video *companieshistory.com*. Viitattu 6.9.2021. (englanniksi), (kiinaksi)
6. ↑  NetDragon's Edmodo Secures First US Statewide Partnership *marketscreener.com*.  15.6.2020. Viitattu 6.9.2021. (englanniksi)
7. ↑  Millions of identities stolen from education platform Edmodo *scmagazine.com*.  12.5.2017. Viitattu 21.8.2023.
8. ↑  Online education platform Edmodo to shut down in September *newsinfo.inquirer.net*.  16.8.2022. Viitattu 21.8.2023.

Aiheesta muualla
----------------

* Verkkosivut[vanhentunut linkki] (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Edmodo
**Sri Lankan maantiede** kertoo Sri Lankan maantieteestä. Sri Lanka (ent. Ceylon) sijaitsee saarella. Tämän saaren ja Intian välissä on Mannarinlahti ja Palkinsalmi.

Pinnanmuodot
------------

Saaren keskiosassa on vuoria, joiden korkein huippu on 2 524 metriä korkea Pidurutalagala. Tunnetuin vuorenhuipuista on Sri Pada eli Aataminhuippu, joka on uskonnollisesti merkittävä hindulaisille, buddhalaisille, muslimeille ja kristityille.

Ilmasto
-------

Sri Lankassa ilmasto on trooppisen kuuma ja kostea. Monsuunituuli puhaltaa lounaasta toukokuun ja elokuun välisenä aikana, jolloin on sateisin aika vuodesta. Merenrannikolla sateet ovat runsaita, mutta vuoristo hillitsee sateiden pääsyä idän ja koillisen suuntaan. Vuotuinen sademäärä on lounaisrannikolla 2 500 millimetriä, mutta maan itä- ja koillisosassa se on 1 000–1 500 millimetriä. Vuorten alapuolella olevilla alueilla ilmankosteus on aina hyvin korkea. Erot alankojen ja vuorten rinteiden välillä eivät ole kovin suuria vuodenaikojen suhteen, mutta yö- ja päivälämpötilojen suhteen on enemmän eroa. Vuorten huippujen alueilla, missä lämpötila on paljon alhaisempi kuin vuorten alla, saattaa joskus yöllä lämpötila laskea alle nollan. Merellä esiintyy joskus sykloneja.

Luonto
------

Varsin suuri osa maan pinta-alasta on monsuunimetsää. Luonnontilaista metsää on Sinharajan metsänsuojelualueella. Merenrannikolla ja jokisuistoissa on mangrovekasvillisuutta. Yleensä Sri Lankan metsissä kasvavia puita ovat palmut, rautapuu, frangipaani, tulppaanipuu ja kapokkipuu.

Lähteet
-------

1. 1 2 3  Marketta Kotilainen: *Maailmalla, Aasia*, s. 134-135. Weilin+Göös, 2008. ISBN 978-951-0-33474-4.
Pianistit Alice Herz-Sommer (vas.) ja Luiza Borac vuonna 2010 Lontoossa.
**Alice Herz-Sommer** (myös **Alice Sommer-Herz** tai **Alice Sommer**; 26. marraskuuta 1903 Praha, Itävalta-Unkari – 23. helmikuuta 2014 Lontoo, Britannia) oli tšekkiläinen pianisti, musiikinopettaja ja Theresienstadtin keskitysleiriltä pelastunut. Hän oli viimeisinä elinvuosinaan vanhin tunnettu selviytyjä holokaustista. Yli satavuotiaana hän kirjoitti holokaustikokemuksistaan kirjan *Ein Garten Eden inmitten der Hölle*, joka nousi myyntimenestykseksi.

Herz-Sommer syntyi Prahassa, Itävalta-Unkarissa, Marianan kaksossiskona. Hän meni naimisiin muusikko Leopold Sommerin kanssa vuonna 1931 ja sai Raphael-pojan (1937–2001). Useimmat hänen sukulaisensa ja ystävänsä (muun muassa Max Brod ja Felix Weltsch) pakenivat Tšekkoslovakian miehityksen jälkeen Palestiinaan, mutta hän itse pysyi Prahassa. Vuonna 1942 hänen sairas äitinsä Sophie surmattiin. Vuotta myöhemmin hän joutui miehensä ja poikansa kanssa Theresienstadtiin, jossa Herz-Sommer soitti konserteissa. Hänen miehensä lähetettiin myöhemmin Auschwitziin, ja vaikka hän selvisi sieltä, hän kuoli Dachaun keskitysleirillä vuonna 1944. Kun Theresienstadt vapautettiin vuonna 1945, Herz-Sommer palasi Prahaan.

Vuonna 1949 Herz-Sommer muutti sukunsa luo Israeliin. Hän asui siellä ja toimi musiikinopettajana Jerusalemissa, kunnes muutti sellistipoikansa kanssa Lontooseen vuonna 1986.

Vuonna 2010 BBC Four näytti ohjelman Herz-Sommerin elämää kunnioittaakseen. Herz-Sommer nimesi optimisminsa pitkäikäisyytensä salaisuudeksi.

Lähteet
-------

1. ↑  Oldest-known Holocaust survivor dies at 110 *The Washington Post*.  23.2.2014. Viitattu 24.2.2014. (englanniksi)

Aiheesta muualla
----------------

* Immonen, Petri: Alice Herz-Sommer *Helsingin Sanomat, muistokirjoitus*.  25.2.2014. Viitattu 29.8.2018.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Belgia
* Yhdysvallat
* Japani
* Tšekki
* Kreikka
* Kroatia
* Alankomaat
* Puola

 |
|  |
| Taiteenala | 
* LexM

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Alice Herz-Sommer
**Von Miller** (s. 26. maaliskuuta 1989 Dallas, Texas) on yhdysvaltalainen amerikkalaisen jalkapallon pelaaja, pelipaikaltaan ulompi tukimies. Hän pelaa NFL-liigan Buffalo Billsissä.

NFL-ura
-------

Denver Broncos varasi Texas A&M Universityn joukkueessa yliopistojalkapalloa pelanneen Millerin vuoden 2011 NFL:n varaustilaisuudessa, koko tilaisuuden toisena pelaajana. Läpimurtonsa liigan eliittiin hän teki heti tulokaskaudellaan, ja tuli valituksi kauden parhaaksi puolustavaksi tulokkaaksi.

Toisella kaudellaan Miller voi saavuttaa Michael Strahanin ennätyksen yhden kauden säkityksissä, joskin myös Aldon Smith ja J. J. Watt ovat lähellä kyseisen ennätyksen rikkomista. Viidennellä kaudellaan Miller voitti Denver Broncosin kanssa Super Bowlin. Miller palkittiin loppuottelun arvokkaimpana pelaajana.

Lähteet
-------

1. ↑  Kyed, Doug: Aldon Smith’s Sack Record Deserves Attention, But J.J. Watt, Von Miller More Deserving of Defensive Player of Year *nesn.com*.  16.12.2012. New England Sports Network. Viitattu 22.12.2012. (englanniksi)
2. ↑  Broncos LB Von Miller named MVP of Super Bowl 50 ESPN. Viitattu 17.12.2016. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |

 |
Ola Johansson ja Kaarina Turunen Lahden kaupunginteatterissa 1972.**Aarne Olavi "Ola" Johansson** (3. kesäkuuta 1922 Helsinki – 6. tammikuuta 2004 Lahti) oli suomalainen näyttelijä. Hänet tunnettiin erityisesti pitkäaikaisena Lahden kaupunginteatterin näyttelijänä, mutta Johansson teki myös useita elokuvarooleja.

Ola Johansson aloitti näyttelemisen Äänislinnan Teatterissa vuonna 1944 ja oli sodan jälkeen kiinnitettynä Helsingin Kansanteatteri-Työväenteatteriin. Vuonna 1949 Johansson siirtyi Lahden kaupunginteatteriin, jossa hän esiintyi eläkkeelle jäämiseensä vuoteen 1985 saakka. 

Johanssonin merkittävin elokuvarooli oli pääosa Matti Kassilan vuonna 1979 ohjaamassa komediassa *Natalia*. Hänet muistetaan myös Havukka-ahon ajattelijan Mooses Pessinä sekä eläinkaupan myyjänä elokuvassa *Täältä tullaan elämä!*.

Pitkät elokuvat ja televisiosarjat
----------------------------------

* *Ei enää eilispäivää* (1956)
* *Havukka-ahon ajattelija* (televisiosarja, 1971)
* *Syksyllä kaikki on toisin* (1978)
* *Natalia* (1979)
* *Täältä tullaan elämä!* (1980)
* *Pölhölä* (1981)
* *Reinikainen* (1982) (Joulupukki)
* *Suuri illusioni* (1985)
* *Satumainen onni* (televisiosarja, 1987)
* *Kumma juttu* (1989)

Lähteet
-------

* Ola Johanssonin muistokirjoitus Helsingin Sanomissa
* Elonet

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
*Tämä artikkeli kuvaa Yhdysvaltain laivaston panssarikansiristeilijää. Muita saman nimisiä aluksia on täsmennyssivulla.*

**USS Atlanta** oli Yhdysvaltain laivaston vuonna 1884 vesille laskettu panssarikansiristeilijä.

Valmistus
---------

Alus tilattiin osana niin kutsuttuja ABCD-aluksia John Roach and Sonsilta Chesteristä Pennsylvaniasta, missä köli laskettiin 8. marraskuuta 1883. Alus laskettiin vesille 9. lokakuuta 1884 kumminaan Yhdysvaltain presidentti Abraham Lincolnin pojantytär ja sotaministeri Robert Todd Lincolnin tytär neiti Jessie Lincoln ja otettiin palvelukseen 19. heinäkuuta 1886 päällikkönään Francis M. Bunce.

Palvelus
--------

Alus oli New Yorkissa varustettavana, jolloin sille tehtiin muutostöitä heinäkuuhun 1887. Vapauduttuaan telakalta alus liitettiin Pohjois-Atlantin laivueeseen, jossa se partioi Atlantin rannikolla, Meksikonlahdella ja Länsi-Intian saaristossa. Alus liitettiin 30. syyskuuta 1889 kehitysyksikköön (engl. *Squadron of Evolution*), jonka mukana se kävi Euroopassa ja Välimerellä. Paluumatkalla alus vieraili Brasiliassa ennen paluutaan heinäkuun lopulla 1890 New Yorkiin.

Marraskuussa 1905 alus siirrettiin Norfolkiin, missä se oli torpedolaivueen miehistöjen majoitusaluksena vuoteen 1909. Tuona aikan se siirrettiin Charlestoniin Etelä-Carolinaan, missä se oli edelleen majoitusaluksena. Alus poistettiin 23. maaliskuuta 1912 tehtävästä ja alusluettelosta 24. huhtikuuta. Alus myytiin 10. kesäkuuta Charlestonissa Frank Rijsdyk's Scheepslooperille romutettavaksi.

Lähteet
-------

* Gardiner, Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)

### Viitteet

1. 1 2 3  history.navy.mil

Aiheesta muualla
----------------

* Kuvia tai muita tiedostoja aiheesta **USS Atlanta (1884)** Wikimedia Commonsissa

|  |  |  |  |
| --- | --- | --- | --- |
|  | Edeltäjä:**EI** | **Yhdysvaltain laivaston risteilijäluokat** | Seuraaja:***USS Boston*** |
Kennedyn avaruuskeskuksen laukaisualustaLC-39B
**Laukaisualusta** on laitos, josta laukaistaan pystysuoraan rakettikäyttöisiä laitteita, kuten ohjuksia ja kantoraketteja. Sanalla voidaan tarkoittaa vain laukaisuun käytettävää jalustaa tai koko ympäröivää **laukaisukompeksia**, johon kuuluu lisäksi esimerkiksi raketin tukitorni, josta tapahtuu miehistön tai rahdin lastaaminen sekä sähkön- ja polttoaineensyöttö. Ympäristössä voi olla muuta tarvittavaa infrastruktuuria, kuten polttoaineenkäsittelytiloja, telemetriaa, varastoja ja huoltoteitä.

Laukaisualustan pohjassa on usein raketin lähdössä purkautuvien pakokaasujen hallintakanavia, jotta raketti tai alusta ei vaurioituisi kuumuudesta, ja vedensuihkutusjörjestelmä, joka myös ehkäisee vahinkoja ja vaimentaa ääntä.

Laukaisukeskuksessa on yleensä useita laukaisualustoja.

Lähteet
-------

1. ↑  Wessel Wessels: How A Rocket Is Hold Upright And In Place On A Launchpad *Headed For Space*.  31.5.2022. Viitattu 2.9.2023. (englanniksi)
2. ↑  Wessel Wessels: The Purpose Of A Flame Trench At A Rocket Launch Site *Headed For Space*.  26.10.2022. Viitattu 2.9.2023. (englanniksi)
3. ↑  Wessel Wessels: The Purpose Of Water Towers At Rocket Launch Sites *Headed For Space*.  16.11.2021. Viitattu 2.9.2023. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Launch pad
**Alexandra Tavernier** (s. 13. joulukuuta 1993) on ranskalainen moukarinheittäjä.

Vuonna 2011 Tavernier oli kuudes alle 20-vuotiaiden EM-kisoissa Tallinnassa. Barcelonan alle 20-vuotiaiden MM-kilpailuissa 2012 hän voitti kultaa. Zürichin EM-kisoissa 2014 Tavernier oli kuudes.

Kesäkuussa 2015 Tavernier oli kolmas Euroopan joukkuemestaruuskilpailuiden Superliigassa ennätyksellään 74,04. Heinäkuussa hän voitti kultaa Tallinnan alle 23-vuotiaiden EM-kisoissa. Elokuussa Tavernier saavutti pronssia Pekingin MM-kilpailuissa tuloksella 74,02 metriä. Samojen kilpailujen karsinnassa hän heitti tuolloisen ennätyksensä 74,39 m.

Tavernier sijoittui 11:nneksi Rio de Janeiron olympialaisissa 2016 ja 12:nneksi Lontoon MM-kilpailuissa 2017. Hän voitti kultaa Välimeren kilpailuissa 2018 tuloksella 73,67. Berliinin EM-kilpailuissa 2018 hän saavutti hopeaa Ranskan ennätystuloksella 74,78. Seuraavana vuonna hän voitti Euroopan joukkuemestaruuskilpailujen superliigan ja oli kuudes Dohan MM-kilpailuissa. Vuonna 2021 hän voitti Euroopan joukkuemestaruuskilpailut ja sijoittui neljänneksi Tokion olympialaisissa. Münchenin EM-kilpailuissa hän oli kahdestoista. Budapestin MM-kilpailuissa 2023 hän karsiutui loppukilpailusta.

Tavernier heitti Ranskan ennätyksen 75,38 Salon-de-Provencessa 21. helmikuuta 2021.

Lähteet
-------

1. 1 2 3  Alexandra Tavernier Kansainvälinen yleisurheiluliitto.  (englanniksi)
2. 1 2 3 4 5  Alexandra Tavernier Tilastopaja (vaatii kirjautumisen, maksullinen palvelu). Viitattu 2.9.2023. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Hedvig Sophia Paqvalin**, myöhemmin *Ulner* (s. 1739) oli ruotsalainen runoilija. Hän avioitui Adam Ulnerin kanssa, joka oli Turussa jalkaväkirykmentin kirjuri. Hänen vanhempansa olivat asessori Hans Gustaf Paqvalin ja Anna Juliana Beckman. Hän oli vuonna 1767 Uppsalassa perustetun Apollini Sacra -nimisen seuran jäsen. Seura oli Utile Dulcin tytärseura. Hän kirjoitti hautajaisrunon arkkipiispa Samuel Troiliuksen muistoksi.

Man sällan stora Ljus i lilla verlden ser
-----------------------------------------

Försynens starka hand,  

Som stiftar högsta lagar  

Till Rikens växt och fall, utstakar sätt och dagar,  

Att oskuld styrka ge, att göra sällt ett land,  

Befaller då och då de stora snillen vakna  

Som stadga tidens lopp,  

Som lefva ej för sig, men för det helga hopp,  

Hvartill de rustas ut och himmelsk kraft ej sakna.  

  

Sig strax de låta se  

Som gnistor elden hysa,  

De kännas lätt igen, så snart de börja lysa;  

De fläktas derför upp, att verlden dager ge.  

Så med TROILIUS var. Han sig ej kunde dölja.  

En skicklighet, en drift,  

En flit, ett vett, ett mod, från vaggan til Hans grift,  

Man nogsamt varse blef med allt Hans väsend följa.  

  

Af dygd de rena prof  

Man i Hans insigt sporde  

Alldeles Honom värd, sin stora lycka giorde.  

Men jag ej smickra lärdt, det görs ej här behof.  

Vårt Zion, till hvars lof Han Biskops-stafven förde,  

  

Hans öma nit har sedt,  

Han sielf sin minnesstod i tiden har beredt,  

Till nåd för Ädel ätt Han ADOLPH FREDRIC rörde.  

  

Det lindrar Rikens brist  

Till deras trefnad länder [leder till välbefinnande],  

Att Himlen uppväckt hog i Hieltesinnen tänder,  

Vårt Sverge klagans värdt ett sådant nu har mist.  

Ej slika Ämnen städs til lika mängd upprinna.  

Som med cometer sker;  

Man sällan stora Ljus i lilla verlden ser;  

I Sverge allt för snart de tyckas nu försvinna.  

  

Så hårda Himmels bud  

Ej annat än förskräcka.  

I alla slagna bröst sorg, rop och suckar väcka.  

Fast Svenska Israël kan lita på sin Gud,  

Med största skäl det dock sin Arons död begråter;  

Sin hegla styres Man.  

Låt Milda Allmagt, då vår önskan blifva san,  

Att i Hans värda rum Hans like finnes åter!  

  

Din nåd vi ljufligt se  

För Sverges framtid råda:  

Så låt det stierne fall ej flera andra båda,  

Som skymma bort vår dag, och FREDRIC sorger ge.  

Nej! låt de dyra Ljus, som nu ibland oss tindra  

Få länge stråla än;  

Och när Du släcker dem, tänd nya upp igen:  

Att brist på stora Män, ej må vår välmagt hindra.

Lähteet
-------

1. ↑  Ann Öhrberg, *Vittna fruntimmer*, s. 114, 117–118 Väitöskirja Gidlunds förlag 2001 ISBN 91-7844-330-x
**Maria Owings Shriver** (s. 6. marraskuuta 1955 Chicago, Illinois) on NBC:n toimittaja, Kennedyn klaanin jäsen sekä Arnold Schwarzeneggerin entinen vaimo.

Shriver kasvoi katolisessa perheessä nuorempana kahdesta lapsesta ja ainoana tyttärenä. Hänen isänsä on Yhdysvaltain varapresidenttiehdokas ja suurlähettiläs Sargent Shriver ja äiti Eunice Kennedy Shriver. Shriverin eno oli murhattu Yhdysvaltain presidentti John F. Kennedy. Loppuvuodesta 1977 Tom Brokaw esitteli Marialle itävaltalaisen kehonrakentajan, näyttelijän ja tulevan Kalifornian kuvernöörin Arnold Schwarzeneggerin hyväntekeväisyystennisottelussa, joka pelattiin Eunice Kennedyn kotona. Maria meni naimisiin Schwarzeneggerin kanssa 26. huhtikuuta 1986. Huhtikuussa 2011 pariskunta ilmoitti eroavansa.

Heillä on neljä lasta:

* Katherine Eunice (s. 3. joulukuuta 1989)
* Christina Maria Aurelia (s. 23. heinäkuuta 1991)
* Patrick Arnold (s. 18. syyskuuta 1993)
* Christopher Sargent Shriver (s. 27. syyskuuta 1997)

Ura
---

Hänen uransa alkoi televisiotoimittajana KYW-TV:ssä Philadelphiassa, Pennsylvaniassa. Vuodesta 1989 vuoteen 2004 hän oli ankkurina NBC:n Dateline -uutisissa. Elokuussa 2003 Shriver otti palkatonta vapaata NBC:ltä, kun hänen miehensä asettui ehdolle Kalifornian kuvernöörin vaaleissa. Kun hänen miehestään tuli 17. marraskuuta 2003 Kalifornian 38. kuvernööri, tuli hänestä samalla Kalifornian ensimmäinen nainen. Hän palasi raportoimaan Dateline NBC:lle vielä kahdesti, mutta ilmoitti 3. helmikuuta 2004 toivovansa, että hänet vapautetaan työstään NBC:llä eturistiriidan vuoksi. NBC:n uutisten johtaja ei kuitenkaan pidä tätä erona vaan kutsuu sitä pidennetyksi vapaaksi.

Shriver on näytellyt pienen roolin omana itsenään lasten televisiosarjassa *That’s So Raven*.

Lähteet
-------

1. ↑  Arnold Schwarzenegger ja Maria Shriver eroavat  HS.fi, 10.5.2011

Viisi vuotta elämää erillään: Arnold Schwarzenegger ja Maria Shriver yhä naimisissa *Iltalehti*.  17.7.2016. Alma Media. Viitattu 2.8.2016.

Aiheesta muualla
----------------

* Maria Shriver's campaign contributions
* Shriver Resigns from 'Dateline NBC' Post (Arkistoitu – Internet Archive) - Associated Press, February 4, 2004.
* Maria Shriver at NNDB

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Japani
* Tšekki
* Korea
* Alankomaat

 |
|  |
| Tieteilijät | 
* CiNii

 |
|  |
| Muut | 
* SNAC

 |

 |
**Pub Sirdie** on Helsingin Kalliossa sijaitseva ravintola. Se sijaitsee Kalliossa Kolmannella linjalla, vuonna 1935 valmistuneen asuinkerrostalon katutason liiketilassa osoitteessa Kolmas linja 21.

Historia
--------

Pub Sirdien omistajille jaettu Ravintoloitsija-avaimenperä.
Pub Sirdien tiloissa on alun perin toiminut maitokauppa, joka vuonna 1966 muutettiin baariksi nimeltä Alppi-Baari. Tuon baarin ostivat Sirpa ja Dieter Gehring, joiden etunimien yhdistelmästä baarin nimi muodostui. Pariskunta luopui paikasta 2002 ja myi sen Petar Petroville, joka piti paikkaa aina kuolemaansa asti vuoteen 2015, jonka jälkeen vetovastuussa oli Ritva Hiironen aina kesään 2018 asti. Tämän jälkeen baarin osti Helsingin Klassikkoravintolat Oy, joka on lähes tuhannen yksityishenkilön omistama yhteisöllinen yhtiö. 

Sirdien historian ensimmäinen terassi rakennettiin elokuussa 2018, johon käytettiin raaka-aineina vanhan helsinkiläisen raitiovaunun rakenteita.
Pub Sirdie fan art -teos, tekijä Northernmoo.

Kulttuurissa
------------

Pub Sirdiessä on kuvattu Aki Kaurismäen *Calamari Union* -elokuvaa sekä Tuomari Nurmion *Dumarillumarei*-levyn ja Kotiteollisuuden *Helvetistä itään* -levyn kansitaidetta. Yleisradion *Aikuiset*-sarjan ensimmäisen kauden kuvauksia on tehty baarin sisätiloissa, kuten myös Paola Suhosen *Miehiä Keskiyön Auringossa* -elokuvaa.

Vuonna 2004 Pub Sirdiessä kuvattiin muutamia kohtauksia elokuvaan *Uuno Turhapuro – This Is My Life*.

Sirdien sisätilat ovat säilyneet vuosikymmenet lähes muuttumattomina.
Damn Seagullsin One Night At Sirdie´s -levyn nimi on saanut inspiraationsa Pub Sirdiestä.

Aiheesta muualla
----------------

* Helsingin Sanomat 2.3.2016
* Länsiväylä 12.4.2018
* Yle uutiset 3.2.2017 YLE
* Helsingin Uutiset 19.7.2018
* Helsingin Sanomat 7.5.2017
Fernand Cormon ja hänen ateljeensa 1885. Kuvassa vasemmalla istuu Toulouse-Lautrec, maalaustelineen luona Cormon itse.
**Fernand Cormon** (24. joulukuuta 1845 Pariisi, Ranska – 20. maaliskuuta 1924 Pariisi, Ranska) oli ranskalainen akateeminen taidemaalari. Hän oli aikansa ranskalaisen historiamaalauksen johtavia taiteilijoita. Mytologisia, uskonnollisia ja historiallisia aiheita maalannut Cormon oli myös muotokuvamaalari.

Fernand piti 1880-luvulla ateljeekoulua Atelier Cormon. Koulu pyrki antamaan valmiuksia Pariisin salonkiin pääsyyn. Cormon oli itse debytoinut salongissa 1868. Oppilaina oli muun muassa Henri de Toulouse-Lautrec, Henri Matisse ja Vincent van Gogh. Suomalaisista Atelier Cormonissa kävivät esimerkiksi Albert Gebhard ja Akseli Gallen-Kallela.*lähde?*

Sittemmin Cormon tunnetaan pikemminkin kuuluisien oppilaidensa kuin taiteensa vuoksi, vaikka hän pääsikin Académie des Beaux-Artsin jäseneksi. Hän kuoli liikenneonnettomuudessa.

Teoksia
-------

* Meurtre au sérail, 1874.*Meurtre au sérail,* 1874.
* Mort de Ravana, 1875.*Mort de Ravana*, 1875.
* Caïn fuyant avec sa famille, 1880.*Caïn fuyant avec sa famille,* 1880.
* Haaremi, 1877 jälkeen.*Haaremi*, 1877 jälkeen.
* Paja, 1894.*Paja*, 1894.
* La bataille d'Essling.*La bataille d'Essling*.

Lähteet
-------

1. ↑  Fernand Cormon, Store norske leksikon. Viitattu 8.6.2012.
2. ↑  Fernand Cormon - Biography *www.askart.com*. Viitattu 9.8.2023.

Aiheesta muualla
----------------

* Kuvia tai muita tiedostoja aiheesta **Fernand Cormon** Wikimedia Commonsissa

* Fernand Cormonin teokset (Arkistoitu – Internet Archive) Musee d'Orsayssa
* Cormonin elämäkerta, Artfact.com

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Belgia
* Yhdysvallat
* Alankomaat
* Puola
* Portugali

 |
|  |
| Taiteenala | 
* KulturNav
* Museum of Modern Art
* Musée d'Orsay
* National Gallery of Canada
* RKD Artists
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
Seychellien passi, jota maan kansalaiset saavat hakea
**Seychellien kansalaisuus** on laillinen suhde yksittäisen henkilön ja Seychellien tasavallan välillä. Maassa noudatetaan lähtökohtaisesti ius sanguinis -periaatetta.

Kansalaisuuden saaminen syntymällä
----------------------------------

Kaikki sellaiset henkilöt, joiden vanhemmista vähintään yksi on Seychellien kansalainen lapsen syntyessä, ovat syntyperäisiä Seychellien kansalaisia.

Kansalaisuuden saaminen hakemuksella
------------------------------------

Hakemuksen perusteella kansalaisuus voidaan myöntää sellaiselle henkilölle, joka täyttää seuraavat ehdot:

* asunut maassa yhtäjaksoisesti vähintään 5 vuotta
* on läpäissyt kielikokeen (vähintään 80 % vastauksista oikein) englanniksi, ranskaksi tai seychellinkreoliksi
* ei ole tuomittu yli vuoden mittaiseen vankeusrangaistukseen rikoksesta, joka on rikos Seychelleillä
* ei ole asumisaikanaan poistunut Seychelleiltä yli vuoden ajan (paitsi hallituksen ministerin luvalla)

Henkilöt, jotka ovat olleet naimisissa Seychellien kansalaisen kanssa vähintään 10 vuotta ja ovat solmineet avioliiton aikaisintaan 29. kesäkuuta 1976, saavat Seychellien kansalaisuuden.

Helpotetumpi hakuprosessi, eli kansalaisuuden saaminen rekisteröitymällä, on avoinna hakijoille, jotka täyttävät vähintään yhden seuraavista ehdoista:

* hakija on tehnyt jonkun poikkeuksellisen teon kansakunnan hyväksi, jonka Seychellien presidentti on tunnustanut
* hakija on poikkeuksellisen ansioitunut taiteen, urheilun, kaupan, opetuksen, lain, kaupan tai tieteen saralla
* hakijalla on tutkinto, jonka avulla hän voi hyödyttää Seychellien valtiota
* hakija on naimisissa seychelliläisen henkilön kanssa ja parilla on lapsia.

Kaksoiskansalaisuus
-------------------

Seychellit salli kaksoiskansalaisuuden vuonna 1993 sillä ehdolla, että kaksoiskansalaiset ilmoittavat muut mahdolliset kansalaisuutensa Seychellien viranomaisille.

Lähteet
-------

* Mandy, Bronwen (2016): *Citizenship Law in Africa: A Comparative Study*, African Minds,  ISBN 978-1-928331-13-1

### Viitteet

1. ↑  Mandy (2016): s. 55
2. 1 2  Aquisition of Citizenship *Immigration and Civil Status Seychelles*. Viitattu 21.8.2023. (englanniksi)
3. ↑  Mandy (2016): s. 94
4. ↑  Citizenship Act, 1994 (Act 18 of 1994) (pdf) *Official Gazette*.  12.12.1994. Viitattu 21.8.2023. (englanniksi)
Fenno-Skan merikaapelien reitti Suomen ja Ruotsin välillä.
Fenno-Skan HVDC-voimalinja ylittämässä Turku-Pori-valtatietä. Toisin kuin tavallisissa 3-vaihevoimalinjoissa, virtajohtimia on vain kaksi. Ylimmät johdot ovat ukkossuojausta varten.
**Fenno-Skan** on kahden sähköä siirtävän merikaapelin muodostama yhteys Suomen ja Ruotsin välillä. Merikaapelit yhdistävät maiden kantaverkot suurjännitetasavirtayhteydellä (HVDC). Suomessa kaapeli alkaa Raumalta ja se laskee mereen Pyhärannan Rihtniemessä, josta se kulkee Pohjanlahden pohjaa pitkin Ruotsiin, jossa se nousee maihin Dannebossa ja jatkuu sieltä Finnböleen. Ensimmäinen merikaapeliyhteys otettiin käyttöön vuonna 1989 ja toinen vuonna 2011. Merikaapeliyhteyden omistavat puoliksi kantaverkkoyhtiöt Fingrid ja Svenska kraftnät.

Fenno-Skan 1
------------

Fenno-Skan 1 -yhteys koostuu Rauman ja Rihtniemen välisestä 33 kilometrin pituisesta tasasähköavojohdosta sekä Rihtniemen ja Dannebon välisestä 200 kilometrin mittaisesta Pohjanlahden alittavasta merikaapelista. Merikaapeli oli valmistuessaan vuonna 1989 maailman pisin sekä siirtoteholtaan ja jännitteeltään suurin. Kummassakin päässä on muuttaja-asema, joka muuttaa vaihtosähkön tasasähköksi ja päinvastoin. Kaapelin nimellisjännite on 400 kilovolttia ja sen siirtoteho oli alun perin 500 megawattia, kunnes sitä kasvatettiin 572 MW:iin. Yhteyden rakennuttivat Imatran Voima ja Vattenfall ja sen rakentaminen maksoi aikanaan noin miljardi markkaa.

Fenno-Skan 2
------------

Fenno-Skan 2 on tasasähköyhteytenä toteutettu 800 megawatin ja 500 kilovoltin sähkön siirtoyhteys. Yhteys otettiin käyttöön 15. marraskuuta 2011 ja vihittiin virallisesti 25. tammikuuta 2012. Siirtoyhteys lisäsi Suomen ja Ruotsin välistä siirtokapasiteettia 40 prosenttia. Kaapelin kokonaispituus on noin 300 kilometriä, josta merikaapelin osuus on noin 200 kilometriä. Siirtoyhteyden rakentaminen maksoi yhteensä noin 315 miljoonaa euroa ja sen rakennuttivat ja omistavat kantaverkkoyhtiöt Fingrid ja Svenska Kraftnät. Ruotsin ABB vastasi tasasähkösiirtoyhteyden suuntaaja-aseman kokonaisurakoinnista.

Fenno-Skan 2 -yhteys vioittui melkein heti käyttöönottonsa jälkeen (17.2.2012) useaksi kuukaudeksi laivan ankkurin vaurioitettua kaapelia. Ankkurointivirhe aiheutti noin 80 miljoonan euron laskennalliset tappiot, kun halpaa sähköä ei voitu siirtää Ruotsista ja Norjasta Suomeen, vaikka kysyntää olisi ollut.

Katso myös
----------

* Estlink
* Kotkan merikaapeli
* Ahvenanmaa–Naantali-merikaapeli

Lähteet
-------

1. 1 2  Tasasähköyhteys Ruotsiin juhlallisesti käyttöön.  *Helsingin Sanomat*, 11.9.1990.
2. 1 2  Fenno-Skan HVDC link (PDF) Fingrid.  Arkistoitu 20.7.2011. Viitattu 15.8.2008. (englanniksi)
3. ↑  Fenno-Skan 2 merikaapeliyhteys valmistunut sähkömarkkinoiden käyttöön *fingrid.fi*.  16.12.2011. Fingrid Oyj. Viitattu 13.2.2012.
4. ↑  Merikaapeli lisää sähköverkon käyttövarmuutta *yle.fi*.  25.1.2012. Yleisradio Oy. Viitattu 13.2.2012.
5. ↑  Fenno-Skan 2 tasasähköyhteyden kaapelivika paikallistettu *fingrid.fi*.  2.3.2012. Fingrid Oyj. Viitattu 16.10.2014.
6. ↑  80 miljoonan euron ankkurointimoka – ja suomalaiset maksavat *T&T*. Viitattu 16.4.2017. (englanniksi)
**Frene Noshir Ginwala** (25. huhtikuuta 1932 Johannesburg – 12. tammikuuta 2023) oli eteläafrikkalainen journalisti ja poliitikko, joka toimi vuosina 1994–2004 maan kansalliskokouksen puhemiehenä.

Ginwala opiskeli nuoruudessaan lakia Lontoon yliopistossa ja palasi valmistumisensa jälkeen Etelä-Afrikkaan. Välittömästi Sharpevillen verilöylyn jälkeen ANC:n johto pyysi Ginwalaa muuttamaan vanhempiensa luokse Mosambikiin ja auttamaan puolueen varapuheenjohtajan Oliver Tambon salakuljetuksessa pois Etelä-Afrikasta. Ginwala muutti yhdessä Tambon, Ronald Segalin ja Yusuf Dadoon kanssa Tansaniaan, jonne he perustivat ANC:n päämajan sen jälkeen kun hallitus oli kieltänyt sen toiminnan Etelä-Afrikassa.

Tansaniassa Ginwala perusti *Spearhead*-aikakauslehden, jossa hän toimi journalistina. Hänestä tuli vuonna 1969 Tansanian presidentin Julius Nyereren tuella maan englanninkielisen sanomalehden *The Standardin* päätoimittaja ja hän työskenteli myös vapaana toimittajana muun muassa *The Guardian*, *The Observer* ja *The Economist* -lehdille sekä BBC:lle.

Vuonna 1974 Ginwala palasi Mosambikiin ja siirtyi työskentelemään täysiaikaisesti ANC:lle. Hän toimi ANC:n virkailijana Tansaniassa, Sambiassa ja Mosambikissa. Hän toimi myöhemmin myös ANC:n politiikantutkimusyksikön johtajana ja toimi sen puhemiehenä Isossa-Britanniassa talouspakotteita ja Etelä-Afrikan ydinohjelmaa koskevissa kysymyksissä.

Ginwala palasi Etelä-Afrikkaan vuonna 1991 ja osallistui sekä ANC:n että kansallisen naisjärjestön perustamiseen ja osallistui ANC:n delegaattina neuvotteluihin, joissa sovittiin maan uudesta demokraattisesta perustuslaista. Hän nousi maan kansalliskokoukseen vuoden 1994 vaaleissa ja hänet valittiin sen puhemieheksi, missä tehtävässä hän toimi vuoteen 2004 saakka.

Lähteet
-------

1. ↑  Denis Herbstein: Frene Ginwala obituary (englanniksi) The Guardian 30.1.2023. Viitattu 20.3.2023.
2. 1 2 3 4 5  Frene Noshir Ginwala South African History Online. Viitattu 7.6.2008. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Israel
* Yhdysvallat
* Alankomaat

 |
|  |
| Tieteilijät | 
* CiNii

 |

 |
Mustan suorittaman kaksoissiirron jälkeen valkea lyö ohesta.
**Ohestalyönti** (*en passant*) on shakissa tehtävä erikoissiirto, jossa kaksi ruutua kerralla liikkunut sotilas lyödään sotilaalla ruudusta, jonka yli se on siirtynyt, siis kuin se olisi liikkunut vain yhden ruudun eteenpäin. Ohestalyönnin voi tehdä vain välittömästi seuraavalla siirrolla.

Kuvaajien siirtosarjaa voidaan merkitä yksinkertaisesti 1...f5 2. exf5. Ohestalyönnin perään voi merkitä myös e.p. korostamaan että kyseessä on ohestalyönti. (2. exf5 e.p.)

Historia
--------

Ohestalyönnin lisääminen shakkisääntöihin on yksi viimeisistä suurista sääntömuutoksista shakissa. Sen arvellaan tapahtuneen 1500-luvulla yhdessä sotilaan kaksoissiirron, linnoittautumisen ja kuningattaren sekä lähetin rajoittamattoman liikkumisen kanssa. Nämä ovat eurooppalaisia sääntöjä, ja aasialaisissa shakkivarianteissa näitä ei viimeistä lukuun ottamatta tunnetakaan.

Ohestalyönnin lisäämisen tarkoitus oli vähentää uuden sotilaan kaksoissiirron vaikutusta peliin. Uusi sääntö esti sotilaiden karkaamisen viidennellä rivillä olevien vastustajan sotilaiden ohi.

Esimerkki
---------

Esimerkki *ohestalyönnistä*| Mustan vuoro
  Mustan sotilas on alkuasemassaan. Valkea sotilas voisi lyödä sen, jos musta siirtää f6..
 | Valkean vuoro
  Musta siirsi f5 hypäten f6-ruudun yli. | Mustan vuoro
  Valkea lyö mustan sotilaan ohestalyönnillä, aivan kuin mustan sotilas olisi siirtynyt vain f6:een. |

Lähteet
-------

* Tampereen yliopiston shakkikerho (Arkistoitu versio)
* FIDE

### Viitteet

1. ↑  Chess Tips For Juniors – En Passant (Arkistoitu versio) (englanniksi)
**Lievä kognitiivinen heikentyminen** on syiltään, oirekuvaltaan ja ennusteeltaan monimuotoinen oireyhtymä. Se on normaalin kognitiivisen suoriutumisen ja dementiatasoisen kognitiivisen heikentymisen väliin sijoittuva tila, joka voi olla korjautuva tai edetä Alzheimerin taudin tai muistisairauden kriteerit täyttäväksi tilaksi. Tila voi myös pysyä vakaana. Jos lievä kognitiivinen heikentyminen on korjautuvaa, sen taustalla voi olla esimerkiksi masennus, aistivaje tai antikolinerginen lääkitys. Myös aivoverenkierron muutokset voivat selittää lievän kognitiivisen heikentymisen.

Lievä kognitiivinen heikentyminen on todennäköisemmin muistisairautta edeltävä vaihe, mikäli ikä on korkeampi, heikentyminen on laaja-alaisempaa, käytösoireita esiintyy ja omatoimisuus on vähentynyt. Myös ohimolohkossa esiintyvä atrofia ja selkäydinnesteen merkkiaineiden muutokset ovat etenemistä ennakoivia tekijöitä. Lievä kognitiivinen heikentyminen ei ole tarkkarajaisesti määritelty käsite eikä luotettavien viitearvojen määrittäminen ole ongelmatonta, koska monet sairaudet ja lääkitykset vaikuttavat aivotoimintaan. Omatoimisuuden lievän muutoksen ja dementiatasoisen kognitiivisen heikentymisen välinen rajanveto on vaikeaa. Lievään kognitiiviseen heikentymiseen viittaavia tekijöitä voivat olla muistiongelmien lisäksi tarkkaavaisuuden, toiminnanohjauksen ja kielellisten toimintojen muutokset. Mitä laaja-alaisempia lievät kognitiiviset ongelmat ovat, sitä todennäköisemmin kyse on lievästä dementiasta tai muistisairauden prekliinisestä vaiheesta. Lievän kognitiivisen heikentymisen yhteydessä masennus, ahdistuneisuus, apaattisuus ja ärtyneisyys ovat yleisempiä kuin kognitiivisesti normaalisti suoriutuvilla.

Lievää kognitiivista heikentymistä käytettiin käsitteenä tiettävästi ensimmäisen kerran vuonna 1991. Käsite tuli tunnetummaksi vuonna 1995 Mayo Clinicin kuvaamana. Kuopiossa 2000-luvun alkuvuosina laskettiin lievän kognitiivisen heikentymisen esiintyvyydeksi 5,3–6,1 %, mutta vain 3,6 % niillä, joilla ei ole tiedossa olevaa aivojen toimintaan vaikuttavaa sairautta. Koska lievä kognitiivinen heikentyminen ei ole mikään tietty sairaus vaan oirekokonaisuus, hoito riippuu taustalla mahdollisesti olevan sairauden luonteesta.

Lähteet
-------

1. 1 2 3  Tuula Pirttilä, Lievä kognitiivinen heikentyminen - ennusteeltaan heterogeeninen oireyhtymä Duodecim 2008, viitattu 21.8.2023
**Armenian ensimmäinen tasavalta**, joka tunnettiin olemassaolonsa aikana Armenian demokraattisena tasavaltana, oli ensimmäinen nykyaikainen armenialainen valtio sen jälkeen, kun Armenia keskiajalla oli menettänyt itsenäisen valtion asemansa.

Tasavalta perustettiin Venäjän keisarikunnan alueelle, joka tunnettiin Venäjän Armeniana. Hallituksen jäsenet tulivat pääasiassa Armenian vallankumouksellisesta liitosta. Tasavallan rajanaapureita olivat Georgian demokraattinen tasavalta, Osmanien valtakunta, Iran ja Azerbaidžanin demokraattinen tasavalta. Sen pinta-ala oli noin 70 000 km² ja väkiluku 1,3 miljoonaa.

Armenian kansallinen neuvosto julisti Armenian itsenäiseksi 28. toukokuuta 1918. Alusta alkaen Armenialla oli useita ongelmia. Humanitaarinen kriisi syntyi, kun armenialaisten kansanmurhaa pakenevat armenialaiset tulivat vuonna 1915 alueelle Osmannien valtakunnasta. Ensimmäisen maailmansodan voittajavallat solmivat Turkin kanssa 10. elokuuta Sèvresin rauhansopimuksen. Sen mukaisesti Armeniaan oli liitettävä myös Turkin koillisosien vanhat armenialaisalueet, ja samalla maa olisi saanut yhteyden Mustaanmereen. Rajan tarkempi määritteleminen jätettiin Yhdysvaltain presidentti Woodrow Wilsonin tehtäväksi. Sulttaani Mehmed VI allekirjoitti rauhansopimuksen, mutta Mustafa Kemal Paššan johtama nuorturkkilainen liike ei sitä hyväksynyt, eikä se koskaan tullut voimaan.

Vuoden 1920 lopulla puna-armeija oli valloittanut pääosan Armenian ensimmäisen tasavallan alkuperäisestä alueesta. Jäljelle jäi Vuoristo-Armenian tasavalta, joka onnistui pidättelemään puna-armeijaa vuoteen 1921 asti. Puna-armeija perusti valloittamalleen alueelle Armenian sosialistisen neuvostotasavallan. Armenian ja Turkin välinen raja vahvistettiin Karsin sopimuksella 23. lokakuuta 1921. Siinä Armenia menetti Turkille Sèvresin sopimuksella saamiensa alueiden lisäksi vielä Karsin alueen.

Lähteet
-------

1. ↑  Armenia *encyclopedia.1914-1918-online.net*.
2. ↑  Sèvresin rauhansopimus (89. artikla) *wwi.lib.byu.edu*. Viitattu 21.3.2019.
3. ↑  President Wilson's Armenian Boundary (Kartta, johon on merkitty Wilsonin ehdottama Turkin ja Armenian välinen raja) *wwi.lib.byu.edu*. Viitattu 21.3.2019.
4. ↑  Treaty of Kars (IV artikla) *groong.usc.edu*.  Arkistoitu 11.5.2011. Viitattu 21.3.2019.
5. ↑  "Armenia", *Otavan iso Fokus, 1. osa (A-El)*, s. 4332. Otava, 1973. ISBN 951-1-00273-2.

Aiheesta muualla
----------------

* Kuvia tai muita tiedostoja aiheesta **Armenian ensimmäinen tasavalta** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:First Republic of Armenia
**DKW RT 125** on saksalaisen DKW:n valmistama moottoripyörä. Kaksitahtista mallia tehtiin jo ennen toista maailmansotaa 1930-luvulla Zschopaussa. Sodan jälkeen mallia tehtiin Länsi-Saksan Ingolstadtissa vuosina 1950 ja 1960*selvennä*. Sana "RT" tarkoittaa "Reichstyp" eli kansallismalli. Sodan jälkeen Itä-Saksassa vanhan DKW-tehtaan nimeksi tuli IFA. Valtion omistama IFA alkoi valmistamaan moottoripyöriä ja autoja. 

Alkuperäiset mallit vuosilta 1939-1944 olivat mallinimillä DKW RT 125 ja DKW RT 125 n.A, joita valmistettiin natsi-Saksan aikana. Sodan ajan malli oli n.A, jossa oli muun muassa suurempi tankki ja vahvistettu runko. Sodan jälkeen mallinimeksi tuli DKW RT 125-0, ja sitä valmistettiin vuosina 1949–1954.

Sodan jälkeiset mallit
----------------------

Mallista tuli maailman eniten kopioitu moottoripyörämalli. RT 125 -mallin jäljennöksiä rakennettiin ainakin kuudessa maassa. Maailmansodan jälkeen Neuvostoliitto otti suunnitelmia, työkaluja ja jopa henkilöstöä tehtaalta mukaansa. Malli nimeltä MMZ tehtiin Moskovassa (myöhemmin MMVZ ja SMZ). Puolassa RT 125 -mallin pohjalta luotiin uudet mallit SHL 125 ja Sokół 125, moottorikokoina 125 ja 175 cm3. RT 125 -piirustukset kulkeutuivat myös Britanniaan, jossa ne toimivat pohjana mallille BSA Bantam. Yhdysvalloissa ne olivat pohjana Harley-Davidsonin Hummer-mallille (myös Harley Lightweights Hummer).

Lähteet
-------

1. ↑  Asko Itkonen: *Entisten rautaesiripun maiden ja niitä edeltäneiden valtioiden moottoripyörät: OSA II Itä-Saksa-Puola ja Unkari*. BoD - Books on Demand, 2018.

Aiheesta muualla
----------------

* Kuvia tai muita tiedostoja aiheesta **DKW RT 125** Wikimedia Commonsissa
**Oy Kafi Ab** oli Teuvalla vuosina 1974–1991 toiminut matkailuvaunujen valmistaja, joka ehti itsenäisenä yrityksenä valmistaa runsas tuhat vaunua ennen kuin siirtyi Lohja Caravans Oy:n omistukseen vuonna 1979. Kafi jatkoi Lohjan tuotemerkkinä vuoteen 1991 saakka, ja kaikkiaan Kafi-merkkisiä matkailuvaunuja tehtiin 9 300 kappaletta.

Historiaa
---------

Alun perin oli tarkoitus, että Teuvalla ryhdyttäisiin kokoamaan ruotsalaisen Karosseri AB Elitin laadukkaina pidettyjä Kabe-matkailuvaunuja. Tätä varten ruotsalaisyritys ja pari autoalan yrittäjää Porista perustivat tehtaan Teuvalle, jossa oli saatavana taitavia puuseppiä. Jostain syystä Kabe-vaunuja ei ryhdyttykään valmistamaan, vaan kehitettiin oma Kafi-mallisto (**Ka**be i **Fi**nland).

Ensimmäinen Kafi-malli oli 510, ja vuonna 1975 esiteltiin Kafi 460. Malliston myyntivaltteina olivat tukevuus, lämpimyys ja kodikkaana pidetty sisustus. Kafi esitteli usein muista valmistajista poikkeavia ratkaisuja, joista osasta jouduttiin kuitenkin luopumaan. Tuhannes Kafi-matkailuvaunu valmistui elokuussa 1978.

Tehtaan uusi omistaja Lohja Caravans teetti Teuvalla 1980-luvulla Kafi-vaunujen ohella myös Solifer-merkillä myytyjä vaunuja. Matkailuvaunujen lisäksi Kafin tehtaalla valmistettiin 3 000 taukotupavaunua Tielaitokselle ja suuria määriä myös Neuvostoliittoon. Kolmas tuoteryhmä olivat Kafi Commercial -kioskivaunut.

Kafin suosio matkailuvaunumerkkinä hiipui laatu- ja kosteusongelmiin. Vuoden 2014 lopussa Suomessa oli yhä rekisterissä lähes 3 000 Kafi-vaunua.

Lähteet
-------

1. 1 2 3 4 5  Siukosaari, Anssi: *Matkailuajoneuvot 50 vuotta Suomessa, Mukavasti matkalla*, s. 99–100. Alfamer, 2015. ISBN 978-952-472-225-4.
2. ↑  Kimmo Levä (toim.): *Matkalla jossain Suomessa (Mobilia-vuosikirja 2000)*, s. 66. Kangasala: Mobilia-säätiö, 2000.
Vladimir Dekanozov vuonna 1938.
**Vladimir Georgijevitš Dekanozov (Dekanozišvili)** (ven. Влади́мир Гео́ргиевич Декано́зов; georg. ვლადიმერ გიორგის ძე დეკანოზიშვილი, *Vladimer Giorgis dze Deḳanozišvili*; kesäkuu 1898 – 23. joulukuuta 1953) oli neuvostoliittolainen diplomaatti ja poliitikko, joka johti maansa ulkomaantiedustelua 1930-luvun lopulla.

Syntyperältään hän oli georgialainen.

Kesällä 1940 Dekanozov toimi keskeisesti Liettuan liittämisessä Neuvostoliittoon. Tämän jälkeen hän siirtyi maansa suurlähettilääksi Berliiniin, missä virassa hän oli siihen saakka kunnes Saksa hyökkäsi Neuvostoliittoon. Marraskuussa 1940 hän osallistui ulkoasiainkansankomissaari Vjatšeslav Molotovin ja Saksan johdon välisiin, tuloksettomiksi jääneisiin neuvotteluihin.

Vuonna 1944 Dekanozov toimi Molotovin sijaisena Suomen ja Neuvostoliiton välisen aseleposopimuksen allekirjoittamistilaisuudessa. Lavrenti Berijan läheisenä työtoverina tunnettu Dekanozov nimitettiin myöhemmin Georgian SNT:n sisäministeriksi.

Hänet erotettiin vuonna 1953 Stalinin kuoltua ja Berijan kukistuttua, tuomittiin kuolemaan "rikoksista Neuvostoliiton valtiota vastaan" ja teloitettiin saman vuoden lopulla.

Lähteet
-------

* Otavan iso tietosanakirja, osa 2 (2. painos). Helsinki: Otava, 1962

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa

 |

 |
**Mark Lavon "Levon" Helm** (26. toukokuuta 1940 Elaine, Arkansas – 19. huhtikuuta 2012 New York, New York) oli yhdysvaltalainen rockmuusikko ja näyttelijä, joka toimi The Band -yhtyeen rumpalina ja laulajana. The Band soitti Bob Dylanin taustayhtyeenä kymmenen vuotta ennen oman levyn julkaisua. Helmia on pidetty yhtyeen vaikutusvaltaisimpana jäsenenä Robertsonin ohella.

Helm perusti oman yhtyeen 17-vuotiaana. 1960-luvun alussa hän liittyi Ronnie Hawkinsin yhtyeeseen Hawks, jonka jäsenistä The Band myöhemmin muodostui. Bob Dylan otti heihin yhteyttä 1965, ja he soittivat tämän taustalla, mutta yleisön reaktiot Dylanin siirtymisestä sähköinstrumentteihin saivat Helmin lopettamaan. Myöhemmin yhteistyö jatkui, ja silloin tehtiin muun muassa The Bandin levyt *Music from Big Pink* ja *The Band*. Yhtyeen ura huipentui jäähyväiskonserttiin *The Last Waltz*, josta tehtiin kolmen levyn kansio ja elokuva, jonka ohjasi Martin Scorsese.

The Bandin hajoamisen jälkeen Helm jatkoi soolouraa ja esiintyi kymmenkunnassa elokuvassa, muun muassa *Kaivosmiehen tyttäressä* hän esitti isää.

Helmin laulajanura päättyi kurkkusyöpään 1998, ja hän ryhtyi järjestämään tyttärensä Amy Helmin kanssa konsertteja nimellä *Midnight Ramble* kotonaan Woodstockissa, jossa on myös studio. Studiossa ovat monet suomalaisetkin käyneet nauhoittamassa omia levyjään, esimerkiksi Eero Raittinen.

Lähteet
-------

1. 1 2 3 4  Otto Talvio: The Band -rumpali toi etelän sykkeen moderniin rockiin, Helsingin Sanomat 21.4.2012 s. C 12 Artikkelin verkkoversio (Arkistoitu – Internet Archive)
2. ↑  Levon Helm Dies at 71 Poughkeepsie Journal.com. Viitattu 20.4.2012.
3. ↑  Uutiset[vanhentunut linkki], viitattu 20.4.2012

Aiheesta muualla
----------------

Levon Helm Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Suomi (KANTO)
* Yhdysvallat
* Japani
* Tšekki
* Alankomaat

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Elonet

 |
|  |
| Muut | 
* Europeana
* SNAC
* IdRef

 |

 |
*Tämä artikkeli kertoo fyysikosta. Muita samannimisiä luetellaan täsmennyssivulla.*
**Olli Tapio Ikkala** (s. 15. elokuuta 1953 Helsinki) on suomalainen fyysikko. Hän on ollut Teknillisen korkeakoulun professori vuodesta 1999 ja toimii nykyään polymeerifysiikan ja molekulaaristen nanorakenteiden professorina. Suomen Akatemian akatemiaprofessori hän on ollut vuodesta 2005 alkaen.

Ikkala valmistui tohtoriksi Teknillisestä korkeakoulusta 1983. Väitöskirjan aiheena olivat vorteksit eli pyörteet helium-3-supranesteessä. Ikkala on julkaissut tieteellisiä töitään useissa arvostetuissa tieteellisissä julkaisuissa, joista tunnetuimpia ovat *Science* ja *Nature Materials*. Hän on jäsen monissa tieteellisissä järjestöissä, kuten American Chemical Societyssä. Hän kuuluu myös esimerkiksi American Association for Advancement of Science -yhdistyksen julkaiseman *Science*-lehden vertaisarviointia suorittavaan toimikuntaan vuodesta 2006 alkaen. Ikkala valittiin Suomalaisen Tiedeakatemian jäseneksi vuonna 2003.

Ikkala on toiminut muun muassa Suomen fyysikkoseuran puheenjohtajana. Hän vuonna 2002 Emmanuel Merck -palkinnon. Vuonna 2023 Ikkala sai Suomen tiedepalkinnon.

Kunnianosoituksia
-----------------

* Ordre des Palmes académiques (Ranska, 2018)

Lähteet
-------

* Ikkala, Olli: A short version of curriculum vitae and 20 selected publications  8.1.2007. TKK. Viitattu 18.6.2008. (englanniksi)

### Viitteet

1. ↑  Ellonen, Leena (toim.): *Suomen professorit 1640–2007*, s. 219. Helsinki: Professoriliitto, 2008. ISBN 978-952-99281-1-8.
2. ↑  Suomalaisen Tiedeakatemian varsinaiset jäsenet  2.9.2014. Suomalainen Tiedeakatemia. Viitattu 2.7.2015.
3. ↑  Wallius, Anniina: Luonnon materiaaleista inspiroituva fysiikan professori Olli Ikkala sai Suomen tiedepalkinnon *Yle Uutiset*.  15.6.2023. Viitattu 27.7.2023.
4. ↑  Décorés *Amopa de Finlande*.  23.3.2013. Viitattu 2.9.2023. (ranskaksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Tieteilijät Muokkaa Wikidatassa | 
* ORCID
* Publons
* ResearcherID

 |

 |